uk ru mk uk en mk mk mk mk mk en mk mk mk mk mk mk hbs_cyr en mk mk mk mk mk mk en mk mk mk mk en hbs_cyr mk mk mk mk mk mk en mk mk mk mk mk en hbs_cyr mk mk mk mk mk mk en mk mk mk mk mk mk mk mk mk mk hbs_cyr mk mk bg mk hbs_cyr mk mk hbs_cyr en en ru mk en en en en en en mk mk mk hbs_cyr ru ru cs da de en cs cs en cs cs cs cs cs en da cs cs da da en cs en en en cs cs da cs en cs en en cs da da cs cs en en en cs cs da en da cs en cs en en en de cs en da cs en en cs da en en en cs cs da en da cs en en cs cs en en en cs cs da en da cs en en cs cs en en en es da da en da cs en en mk mk mk mk hbs_cyr mk hbs_cyr mk mk hbs_cyr hbs_cyr cs cs en en en cs cs da en da cs en en cs da en en en de cs da en da de en en cs da en en en cs da cs cs en cs cs da en da en en en ru it pt it en mk mk ru hbs_cyr mk hbs_cyr hbs_cyr ru ru mk mk mk mk mk uk hbs_cyr hbs_cyr mk hbs_cyr uk mk ru mk mk mk mk ko mk mk mk mk hbs_cyr mk ru ru mk mk mk mk kk uk mk mk hbs_cyr hbs_cyr mk ru mk mk mk mk hbs_cyr mk mk mk mk mk mk mk ru ru hbs_cyr hbs_cyr mk ba mk mk mk mk hbs_cyr mk hbs_cyr mk mk ru mk mk hbs_cyr mk bg mk mk ru kk mk ru hbs_cyr mk hbs_cyr mk mk ru mk tt ru xal ru mk bg uk ru tg ru en mk ru hbs_cyr hbs_cyr hbs_cyr mk nb uk hbs_cyr mk uk mk en hbs_cyr ru uk hbs_cyr mrj uk ru en mk ru mk mk hbs_cyr hbs_cyr hbs_cyr uk mk ru pt en ml mk mk ca en ru en es mk hbs_cyr en mk hbs_cyr mk hbs_cyr mk en da en en uk en ba ru ru mk mk ru mk ru mk mk mk mk hbs_cyr mk mk mk mk mk ru ru ru mk be it en en uk mk sah hbs_cyr ky ru ru mk en en
Блог на најразновидни теми, меѓу кои стрип, анимација, тековни настани, историја, палеонтологија и интернет, со препораки или кудења на нешта што може да се прочитаат, изгледаат или ислушаат. Другото сè е сеир.
Французи се заинтересирани за Букарски
Интересно ми е да ја следам медиумската „кариера“ на Алекс Букарски во странство оти е пример на тоа како во нормалниот (!) свет се шират вести, за што немаме многу паралели кај нас. Имено, преводот на книгата „Луѓе на кои не им се отвора падобранот“ во Бугарија побуди интерес и поради тоа што е претставник на современата македонска култура (блиска, а непозната) и поради тоа што една од нејзините теми е сексуалноста.
На неговиот блог тој ги документира многубројните и разновидни медиумски настапи и коментари таму: од интервјуа во респектабилни весници до учество во ТВ-емисии за млади (nota bene: во кои кога тој зборува на македонски оди превод на бугарски со титл).
Македонските традиционални медиуми пак „каскаат“ - досега не се заинтересираа да ја покријат оваа неофицијална и несаемска, но de facto огромна промоција на Македонија, која директно ги руши закоравените романтичарски деветнаесеттовековни предрасуди кај луѓето преку источната граница. За разлика од домашниве, дури и француски медиуми се интересираат за Букарски - Куриер интернасионал има објавено дури два написи, пренесеното интервју од Дневник и уште еден.
Блогерска солидарност - дали вие реално би помогнале?
Гледам кај ВББ се развила дискусија во врска со хипотетична тужба за нарушување на авторски права - објавување фотографии од филм без експлицитна дозвола. Наводно казната во случај таквото обвинение да доведе до пресуда може да изнесува и до 2000 евра.
Дали во случај на такво судење би биле спремни да помогнете на колега-блогер преку доброволен прилог за покривање на казната, и со колкав износ?
Вашите размислувања за тоа колку и зошто може да ги ставите како коментари, но подобро е во пост на вашиот личен блог, за да не може никој (па ни јас) да ви ги избрише.
Првобитно ова прашање го поставив на верзијата на блогов на Блогерај, каде што се разви разоткривачка дискусија. Дискусија на истата тема има потенцијал да се развие и на Кајмак.от.
Канада: Аферата со Законот за авторски права преку стрип
Културата на нашата пријателска Канада е во опасност.
Странски корпорации преку непотврдени обвиненија за пиратство и лобирање на домашни политичари, наспроти мислењето на домашните засегнати страни, се обидуваат да го сменат законот за авторски права како што ним им одговара. Со тоа попатно се влошуваат условите за зачувување на културното наследство и работа на локалните автори, кои се бунат.
Добар начин да дознаете за прашањето набрзинка е преку стрипот „51 држава“ (пдф).
Лејбели (тагови): Авторски права, Канада
Веб-сајтот на Македонска радио телевизија повторно работи
Веб-сајтот на Македонската радио и телевизија повторно работи. Ова ме израдува оти тоа е еден од ретките сајтови што објавува информации на сите балкански јазици, особено на нашиве, локални.
За жал, не најдов објаснение зошто беше прекинато ажурирањето и затворен пристапот до старите содржини од овој јавен сервис пред некој месец. Барем имаме одговор на прашањето на Рибаро, кој на 20 април праша „до кога?“.
Објавено од Развигор на 6/09/2008 2 коментари
Контрадикција: кампања против пушење + субвенции за тутунот
На Кајмакот се разви дискусија по повод постот на Волан кој го поставува прашањето:
Ако пушењето е штетно, тогаш зошто со државни пари да се стимулира производството на тутунот?
Еден од факторите кои ја создаваат тековната светска криза со храната (светска глад, луѓе!) се високите цени на храната до кои е дојдено поради тоа што се произведува помалку храна. Ако има поголема понуда, ќе се задоволи растечката побарувачка по пониски цени.
А помалку храна се произведува затоа што обработливото земјиште се користи за производство на индустриски култури, чија основна намена е профит, а не прехранување. Тутунот е очигледен пример за таква пракса во Македонија. Дали знаевте дека и маслото за јадење што се произведува кај нас не се прави со домашни, туку со увозни суровини?
Секако, основното прашање е како ќе се позиционира Македонија во однос на глобалните прашања, особено на кризите кои допрва ќе се манифестираат (клима, глад, вода, енергија). Како дел од решенијата или како дел од проблемите и тоа во најдобар случај, како и досега, со нивно целосно игнорирање?
Објавено од Развигор на 6/05/2008 0 коментари
Блог за поезијата на Јован Котески
Блогот за поезијата на Јован Котески овозможува бесплатен пристап до делата на овој наш познат поет (1932-2001), од целокупните поетски збирки од 1958 до 2000 година, како и неговата лична и творечка архива.
...Материјалите од блогот се слободни за користење во лични, образовни и научни цели. Забранета е нивна употреба за комерцијални цели и без наведување на изворот и авторот.
Помогнете во промоцијата и преку Кајмак.от.
Објавено од Развигор на 6/03/2008 0 коментари
Амазон: блогери и индијанци
Глобал војсис онлајн открива дека фотографиите од амазонските индијанци прво ги објавил локален блогер.
Арно ама, традиционалните медиуми низ целиот свет, како тешки плагијатори, не го навеле вистинскиот извор. Без заслуга, маркетиншка корист имала и организацијата Сурвајвал интернешнал.
Мистер Но на сите би им удрил бокс и во тепачката би скршиле пола мебел во кафеаната.
Помогнете во ширењето на веста
преку Кајмак.от и Крт.от.
Објавено од Развигор на 6/02/2008 0 коментари
Мистер Но - во живо
Пред некој ден го споменав Мистер Но, а многу брзо потоа чув за вест што како да излегла од романче за него:
Непознато племе сликано во Амазон.
Од македонските медиуми информацијата најквалитетно ја имаше пренесено „Вест“, оти во написот ја споменуваат НВО „Сурвајвал интернешенал“ (Меѓународен опстанок?) на чив сајт може да се најдат фотографиите. За жал, самиот сајт не беше наведен во веста, но лесно се наоѓа преку Гугл - ако се знае англиски.
Објавено од Развигор на 6/01/2008 1 коментари
Отфрлениот непалски крал консултира астролози
Откако на Баба ми Трајанка прочитав дека македонските медиуми ја изигнорирале веста за укинувањето на монархијата во Непал, прочепкав и видов дека сепак споменале. Ама, иако повремено следев ТВ-вести деновиве, морам да признаам дека не ја чув веста преку тој медиум.
Мојот став дека монархијата (наследната диктатура) е застарен политички систем веќе го имам искажано и го поддржувам неговото укинување врз основа на идеалите од 1776, односно 1789 година. Обете се резултат на просветителството, кое е збир на рационализмот, потребата за образование и научен развој и реакција на суеверието и апсолутизмот. На Балканот во XIX век комбинацијата на дел од идеите на просветителството и национализмот кој тогаш бил во зародиш се нарекува преродба (или препород - скоро секој балкански народ има своја верзија - mk, hr, sr, si, бг).
За некои работи историјата се повторува, ако не како трагедија тогаш како фарса. Додека Луј XIX ја изгубил и главата на гилотина, непалскиот крал Гијанендра го изгубил правото да „го менаџира“ народниот имот, вклучително и располагањето со палатата. „Сиротиот“ сега консултира астролози за да пронајде соодветно место за живеење. А се потпирал на нивните предвидувања и додека работел на тоа да ја задржи власта...
Објавено од Развигор на 6/01/2008 0 коментари
Два нови веб-сајтови од интерес за љубителите на научната фантастика:
Македонски портал за научна фантастика
Научнофантастични книги на продажба
Објавено од Развигор на 6/01/2008 0 коментари
Нек’ се шири Фајерфоксот
Откако за тоа прочитав на Кајмак.от, давам поддршка за Денот за симнување на Фајерфокс. Се пријавив на сајтот и по е-пошта добив известување дека ќе ме потсетат кога ќе дојде време со симнувањето да придонесам во поставување на нов Гинисов рекорд.
Објавено од Развигор на 6/01/2008 0 коментари
Лејбели (тагови): Слободен софтвер
Newer Posts Older Posts Home
Subscribe to: Posts (Atom)
Филип Стојановски (Filip Stojanovski)
View my complete profile
Razvigor (This blog in English)
Global Voices Author Profile: Filip S.
Филип С. на Глобал војсис на македонски
Линкови преку Стамбл апон
Французи се заинтересирани за Букарски
Блогерска солидарност - дали вие реално би помогнале?
Канада: Аферата со Законот за авторски права преку...
Веб-сајтот на Македонска радио телевизија повторно...
Контрадикција: кампања против пушење + субвенции з...
Блог за поезијата на Јован Котески
Амазон: блогери и индијанци
Мистер Но - во живо
Отфрлениот непалски крал консултира астролози
Нек’ се шири Фајерфоксот
Блогот како медиум (4)
Босна и Херцеговина (1)
Промоција на Македонија (7)
Расипувач на забави (2)
Реклами и пропаганда (15)
Сексови и сексуалности (3)
Слобода на изразување (10)
Ова дело е лиценцирано под Лиценцата Криејтив комонс Наведи извор-Некомерцијално 2.5 Македонија.
Моблог - смешни и др. фотки
Не лути се човече
Вака сум гласал на Кајмакот
Watermark theme. Powered by Blogger.